09/04/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 11582/2018, de adxudicación ás entidades da provincia dos espectáculos correspondentes ao Programa Rede Cultural 2018

RESOLUCIÓN POLA QUE SE APROBA A ADXUDICACIÓN ÁS ENTIDADES DA PROVINCIA DOS ESPECTÁCULOS CORRESPONDENTES AO PROGRAMA: REDE CULTURAL 2018 Don VALENTÍN GONZÁLEZ FORMOSO, Presidente da Deputación Provincial da Coruña ANTECEDENTES Primeiro.- Por resolución da Presidencia nº 39381, do 12 de decembro de 2017, aprobáronse as bases reguladoras e a convocatoria para a participación na programación da Rede Cultural da Deputación da Coruña para o ano 2018. A dita convocatoria foi publicada no BOP n.º 236, do 14/12/2017, e o prazo de presentación das solicitudes de grupos, intérpretes e empresas rematou o 27 de decembro de 2017, ás 14:00 horas. Segundo.- Por resolución da Presidencia nº 5137, do 5/02/2018 (modificada por resolución nº 8056 do 2/03/2018), aprobouse a inclusión de espectáculos inscritos na Rede Cultural do 2018. O prazo para solicitar os ditos espectáculos publicouse no BOP n.º 236, do 14/12/2017, e foi desde as 00:00 horas do 7 de febreiro, ata ás 14:00 horas do 20 de febreiro. Terceiro.- De conformidade coa base 5.3. B da convocatoria, por resolución da Presidencia n.º 8618, do 9 de marzo de 2018, foron nomeadas as persoas integrantes da Comisión Técnica, que tivo a súa reunión o día 20 de marzo de 2018, tal como consta na correspondente acta. A Comisión Técnica da Rede Cultural, reunida con data do 20 de marzo de 2018, logo de valorar as solicitudes presentadas de acordo cos baremos establecidos na base 5.3. B realizou unha proposta de adxudicación para as solicitudes das entidades, tal e como consta na acta que se achega ao expediente. A citada Comisión realizou a proposta de adxudicación das solicitudes presentadas polas entidades en virtude dos baremos establecidos na base anteriormente citada. Cuarto.- A partida orzamentaria 0612/3343/22609 do Orzamento Xeral desta Deputación para o exercicio corrente, ten consignación orzamentaria para facer fronte á concesión dos espectáculos propostos. Quinto.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO 1.- ADXUDICAR os espectáculos que se sinalan deseguido: Os importes que figuran na presente proposta son as porcentaxes que lle corresponden en relación cos cachés sinalados polas entidades titulares dos artistas e que figuran na resolución nº 5137, do 5/02/2018, e modificacións posteriores, polas que se aprobaba a súa inclusión por reunir os requisitos establecidos.2º.- Imputar o gasto sinalado á partida 0612/3343/22609, documento contable RC co número de operación 220180008607.3º.- DENEGAR á concesión das seguintes solicitudes, polos motivos que se sinalan 4º.- Publicar a presente resolución no BOP co que se entederá notificada aos interesados, de acordo co establecido no artigo 45 da Lei 39/2015, de 1 de outubro, do procedemento administrativo común das administracións públicas A título informativo, publicar esta resolución no taboleiro de edictos e na páxina web da Deputación 5º.- Aprobar a suscrIción dos convenios correspondentes aos espectáculos sinalados. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 4 de abril de 2018. O presidente, O secretario, Valentín González Formoso José Luis Almau Supervía